
SUSITARIMAS DĖL ASMENS DUOMENŲ TVARKYMO

202___ m. ________________     d. Nr. 
__________
(vieta)

Duomenų valdytojas SĮ „Vilniaus atliekų sistemos administratorius“, juridinio asmens kodas 304195262, adresas Smolensko g. 5 LT-03202 Vilnius, atstovaujamas direktoriaus Roberto Lavinsko, veikiančio pagal įmonės įstatus (toliau – Duomenų valdytojas) ir
Duomenų tvarkytojas [pavadinimas], juridinio asmens kodas [...], adresas [...], atstovaujamas [...], veikiančio pagal [...] (toliau – Duomenų tvarkytojas), 
Sudarė šį susitarimą dėl asmens duomenų tvarkymo (toliau – Susitarimas), kuris reguliuoja asmens duomenų tvarkymo santykius, kylančius iš 202 [...] m. [...] d. sudarytos paslaugų teikimo sutarties Nr. [...], sudarytos tarp SĮ „Vilniaus atliekų sistemos administratorius“ ir [pavadinimas] (toliau – Sutartis), susiklosčiusius tarp Duomenų tvarkytojo ir Duomenų valdytojo. 
Duomenų valdytojas ir Duomenų tvarkytojas kartu vadinami Šalimis, o kiekvienas atskirai – Šalimi. 
Susitarimo pagrindas – tarp Šalių sudaryta Sutartis dėl paslaugų teikimo / prekių tiekimo. Susitarimas yra neatsiejama Sutarties dalis. Susitarimas nepakeičia jokių kitų Sutarties nuostatų, sąlygų ar terminų, išskyrus tuos atvejus, kurie specialiai aptarti šiame Susitarime.
Šalys, vykdydamos Susitarimą, vadovaujasi Bendruoju duomenų apsaugos reglamentu (ES) 2016/679 (toliau – BDAR), Lietuvos Respublikos asmens duomenų teisinės apsaugos įstatymu, kitais teisės aktais, reglamentuojančiais asmens duomenų tvarkymą (toliau kartu – Asmens duomenų apsaugos teisės aktai).
Susitarime pateikiamos sąvokos, prasidedančios didžiąja raide, suprantamos taip, kaip jos apibrėžtos šiame Susitarime ir / ar Sutartyje. Kitos Susitarime vartojamos sąvokos suprantamos taip, kaip jos apibrėžtos Asmens duomenų apsaugos teisės aktuose. 

I SKYRIUS
SUSITARIMO TIKSLAS

1. Susitarimu įgyvendinant BDAR 28 straipsnio 3 dalį, nustatomos Duomenų valdytojo ir Duomenų tvarkytojo teisės bei pareigos, Duomenų valdytojo vardu tvarkant asmens duomenis. Susitarimu siekiama apsaugoti Duomenų subjektų teises, mažinti asmens duomenų apsaugos riziką ir užtikrinti Duomenų valdytojo ir Duomenų tvarkytojo santykių bei atitinkamų teisių ir pareigų aiškumą. 
2. Teikdamas Sutartyje numatytas paslaugas, Duomenų tvarkytojas tvarkys asmens duomenis Duomenų valdytojo vardu pagal šį Susitarimą.
3. Prie Susitarimo pridedami 3 priedai, kurie yra neatsiejama šio Susitarimo dalis:
3.1. Susitarimo 1 priede pateikiama informacija apie asmens duomenų tvarkymą, įskaitant tvarkymo tikslą ir pobūdį, asmens duomenų rūšis, Duomenų subjektų kategorijas ir tvarkymo trukmę;
3.2. Susitarimo 2 priede pateikiamos Duomenų valdytojo sąlygos, kuriomis vadovaujantis Duomenų tvarkytojas galės pasitelkti kitus Duomenų tvarkytojus (toliau – Pagalbinis duomenų valdytojas), ir Duomenų valdytojo įgaliotų Pagalbinių duomenų tvarkytojų sąrašas;
3.3. Susitarimo 3 priede pateikiami Duomenų valdytojo nurodymai, susiję su asmens duomenų tvarkymu, minimalios saugumo priemonės, kurias turi įgyvendinti Duomenų tvarkytojas, ir tai, kaip turi būti atliekamas Duomenų tvarkytojo auditas.
4. Šis Susitarimas neatleidžia duomenų tvarkytojo nuo pareigų, kurios duomenų tvarkytojui taikomos pagal Asmens duomenų apsaugos teisės aktus.
5. Visi dokumentai ir informacija Šalims turi būti pateikiama rekvizituose nurodytu el. paštu, nebent Šalys atskiru susitarimu numatytų kitaip.

II SKYRIUS
DUOMENŲ VALDYTOJO ĮSIPAREIGOJIMAI

6. Duomenų valdytojas įsipareigoja:
6.1. užtikrinti, kad asmens duomenys būtų tvarkomi laikantis BDAR, kitų Asmens duomenų apsaugos teisės aktų ir šio Susitarimo;
6.2. priimti sprendimus dėl asmens duomenų tvarkymo tikslų ir priemonių;
6.3. užtikrinti, kad asmens duomenų tvarkymas, kurį Duomenų tvarkytojui pavesta atlikti, turėtų teisinį pagrindą;
6.4. teikti Duomenų tvarkytojui nurodymus dėl duomenų tvarkymo;
6.5. pranešti Duomenų tvarkytojui apie bet kokį Duomenų subjekto, kurio duomenys yra perduoti Duomenų valdytojui, pateiktą prašymą apriboti Asmens duomenų tvarkymą, ištrinti Asmens duomenis ir prašymą įgyvendinti kitas Duomenų subjekto teises.

III SKYRIUS
DUOMENŲ TVARKYTOJO ĮSIPAREIGOJIMAI

7. Duomenų tvarkytojas įsipareigoja:
7.1. tvarkyti Susitarimo 1 Priede nurodytus asmens duomenis tik pagal Duomenų valdytojo pateiktus dokumentais įformintus (dokumentuotas) instrukcijas, kurios yra nustatytos šiame Susitarime ir jo prieduose, išskyrus atvejus, kai to reikalaujama pagal Europos Sąjungos ar jos valstybės narės teisės aktus, kurie yra taikomi Duomenų tvarkytojui. Tokie nurodymai pateikti Sutarties 1 ir 3 prieduose. Duomenų valdytojas taip pat gali pateikti tolesnius nurodymus viso asmens duomenų tvarkymo metu, tačiau tokie su Susitarimu  susiję nurodymai visada turi būti pagrįsti dokumentais;
7.2. nedelsiant informuoti Duomenų valdytoją, jei Duomenų valdytojo nurodymai, Duomenų tvarkytojo nuomone, prieštarauja BDAR arba Asmens duomenų apsaugos teisės aktams;
7.3. tvarkyti su visų kategorijų su asmens duomenų tvarkymo veikla, vykdoma Duomenų valdytojo vardu, susijusius įrašus. Ši pareiga taikoma kiekvienam Duomenų tvarkytojui ir, kai taikoma, Duomenų tvarkytojo atstovui pagal BDAR 30 straipsnio 2 dalį;
7.4. kreiptis į Duomenų valdytoją dėl papildomų rašytinių nurodymų, jei duomenų tvarkymo metu Duomenų tvarkytojui iškyla abejonių arba sunkumų;
7.5. jei Duomenų subjektai, kompetentingos institucijos ar bet kokios kitos trečiosios šalys Duomenų tvarkytojo prašo informacijos apie tvarkomus asmens duomenis kaip nurodyta šiame Susitarime, Duomenų tvarkytojas nedelsiant, bet ne vėliau kaip per dvi darbo dienas, informuoja Duomenų valdytoją apie tokį prašymą bei išsaugo tokio informavimo įrodymą;
7.6. Duomenų vykdytojui paprašius, per 2 (dvi) darbo dienas nuo prašymo gavimo dienos, pateikia nurodomų dokumentų patvirtintas kopijas;
7.7. vykdyti kitas Duomenų tvarkytojui Asmens duomenų apsaugos teisės aktuose nustatytas pareigas.

IV SKYRIUS
KONFIDENCIALUMAS

8. Duomenų tvarkytojas atsako už gautų asmens duomenų konfidencialumą ir saugumą nuo asmens duomenų gavimo momento. Tuo atveju, jei nustatoma grėsmė ar kyla pagrįstų įtarimų dėl grėsmės teikiamų asmens duomenų konfidencialumui, arba jei Duomenų tvarkytojas netinkamai užtikrina teikiamų asmens duomenų saugumą, Duomenų valdytojas apie tai informuoja Duomenų tvarkytoją ir turi teisę sustabdyti asmens duomenų tolimesnį teikimą, jei Susitarimas nenustato kitaip. 
9. Visas personalas, kurį Duomenų tvarkytojas pasitelkia Sutarties vykdymui, turi būti pasirašęs konfidencialumo sutartis ar duomenų neatskleidimo pasižadėjimą ne vėliau kaip pirmą darbo dieną.
10. Duomenų tvarkytojas prieigą prie Duomenų valdytojo vardu tvarkomų asmens duomenų suteikia tik tiems asmenims, kuriems vadovauja Duomenų tvarkytojas, ir kurie yra įpareigoti laikytis konfidencialumo arba kuriems taikoma teisinė konfidencialumo pareiga, ir tik tuo atveju, jei jiems yra būtina su jais susipažinti dėl tiesioginių darbo funkcijų atlikimo pagal Sutartį. 
11. Asmenų, kuriems suteikta prieiga prie asmens duomenų, sąrašas turi būti periodiškai peržiūrimas ne rečiau kaip kartą kas 6 mėnesius. Vadovaujantis šia peržiūra, tokia prieiga prie asmens duomenų panaikinama, jei tokia prieiga nebereikalinga, todėl asmens duomenys nebegalės būti prieinami tiems asmenims. Pasikeitus asmens, kurie tvarko asmens duomenis, jų prieigos teisės prie Duomenų valdytojo asmens duomenų panaikinamos ne vėliau nei paskutinę jo darbo su jam patikėtais duomenų valdytojo asmens duomenimis dieną, o tuo atveju jei nutrūksta duomenų tvarkytojo darbuotojo darbo santykiai – ne vėliau nei paskutinę jo darbo dieną.
12. Duomenų tvarkytojas Duomenų valdytojo prašymu įrodo, kad asmenims, kuriems vadovauja duomenų tvarkytojas ir kuriems pavesta tvarkyti asmens duomenis, taikoma Susitarimo IV skyriuje nurodyta konfidencialumo pareiga.

V SKYRIUS
DUOMENŲ TVARKYMO SAUGUMAS

13. Vadovaujantis BDAR 32 straipsniu, kuriame nustatyta, kad atsižvelgdamas į techninių galimybių išsivystymo lygį, įgyvendinimo sąnaudas bei duomenų tvarkymo pobūdį, aprėptį, kontekstą ir tikslus, taip pat duomenų tvarkymo keliamus įvairios tikimybės ir rimtumo pavojus fizinių asmenų teisėms ir laisvėms, Duomenų valdytojas ir Duomenų tvarkytojas įgyvendina tinkamas technines ir organizacines priemones, kad būtų užtikrintas pavojų atitinkančio lygio saugumas.
14. Duomenų tvarkytojas privalo užtikrinti visas technines ir organizacines saugumo priemones, nurodytas 2020 m. birželio 18 d. Valstybinės duomenų apsaugos inspekcijos tvarkomų asmens duomenų saugumo priemonių ir rizikos įvertinimo gairėse Duomenų valdytojams ir Duomenų tvarkytojams, taikomas esant šio Susitarimo 1 priede nurodytam rizikos lygiui.
15. Pagal BDAR 32 straipsnį Duomenų tvarkytojas, nepriklausomai nuo Duomenų valdytojo, taip pat įvertina duomenų tvarkymo riziką, galinčią kilti fizinių asmenų teisėms ir laisvėms, ir įgyvendina priemones šiai rizikai sumažinti. Šiuo tikslu Duomenų valdytojas Duomenų tvarkytojui pateikia visą informaciją, reikalingą tokiai rizikai nustatyti ir įvertinti.
16. Be to, Duomenų tvarkytojas padeda Duomenų valdytojui užtikrinti Duomenų valdytojo pareigų pagal BDAR 32 straipsnį vykdymą, teikdamas inter alia Duomenų valdytojui informaciją apie technines ir organizacines priemones, kurias Duomenų tvarkytojas jau įgyvendino pagal BDAR 32 straipsnį kartu su visa kita informacija, reikalinga Duomenų valdytojui įvykdyti Duomenų valdytojo pareigas pagal BDAR 32 straipsnį. 
17. Jei kyla grėsmė asmens duomenų saugumui, Duomenų valdytojas Susitarimo 3 priede nurodo papildomas priemones, kurias būtina įgyvendinti, o Duomenų tvarkytojas turi įgyvendinti papildomas priemones ir tas, kurias jau įgyvendino pagal BDAR 32 straipsnį. Duomenų valdytojas turi teisę gauti šių priemonių taikymo Duomenų tvarkytojui tvarkant Duomenų valdytojo pateiktus asmens duomenis, įrodymus.

VI SKYRIUS
PAGALBINIŲ DUOMENŲ TVARKYTOJŲ PASITELKIMAS

18. Duomenų tvarkytojas turi laikytis BDAR 28 straipsnio 2 ir 4 dalyse nurodytus reikalavimus, kad galėtų pasitelkti Pagalbinį duomenų tvarkytoją.
19. Šio Susitarimo vykdymui Duomenų tvarkytojas nepasitelkia Pagalbinio duomenų tvarkytojo be išankstinio bendrojo rašytinio Duomenų valdytojo leidimo:
19.1. Duomenų tvarkytojas turi bendrąjį rašytinį Duomenų valdytojo leidimą, kad jis galėtų pasitelkti Pagalbinius duomenų tvarkytojus. Duomenų tvarkytojas raštu informuoja Duomenų valdytoją apie bet kokius numatomus pakeitimus, susijusius su Pagalbinių duomenų tvarkytojų pasitelkimu ar pakeitimu ne vėliau kaip prieš 5 darbo dienas, raštu, tokiu būdu Duomenų valdytojui suteikiant galimybę prieštarauti tokiems pakeitimams iki atitinkamo(-ų) Pagalbinio(-ų) duomenų tvarkytojo(-ų) pasitelkimo. Ilgesni išankstinio pranešimo apie specialias papildomo tvarkymo paslaugas laikotarpiai gali būti pateikti Susitarimo 2 priede. Duomenų valdytojo jau įgaliotų Pagalbinių duomenų tvarkytojų sąrašas pateikiamas Susitarimo 2 priede.
19.2. Kai Duomenų tvarkytojas konkrečiai Duomenų tvarkymo veiklai Duomenų valdytojo vardu atlikti pasitelkia Pagalbinį duomenų tvarkytoją, sutartimi ar kitu Asmens duomenų apsaugos teisės aktu, tam Pagalbiniam duomenų tvarkytojui nustatomos tos pačios duomenų apsaugos prievolės, kaip ir prievolės, nustatytos Susitarime ar kitame teisės akte, visų pirma prievolė pakankamai užtikrinti, kad tinkamos techninės ir organizacinės priemonės bus įgyvendintos tokiu būdu, kad duomenų tvarkymas atitiktų Susitarimo ir BDAR reikalavimus. 
19.3. Susitarimo su Pagalbiniu duomenų tvarkytoju kopija ir jos vėlesni pakeitimai, Duomenų valdytojo prašymu, pateikiami Duomenų valdytojui, tokiu būdu suteikiant Duomenų valdytojui galimybę užtikrinti, kad Pagalbiniam duomenų tvarkytojui būtų taikomos tos pačios duomenų apsaugos prievolės, kaip yra nustatyta Susitarime. Tais atvejais, kai Duomenų tvarkytojo ar jo pasitelkto Pagalbinio duomenų tvarkytojo atliekamas duomenų tvarkymas dėl techninių ar organizacinių Pagalbinių duomenų tvarkytojo taikomų priemonių gali turėti įtakos Susitarime ar jos prieduose nurodytiems Duomenų valdytojo nurodymams arba tvarkomų asmens duomenų apsaugos lygiui, Duomenų tvarkytojas privalo Duomenų valdytojui pateikia Susitarimo su Pagalbiniu duomenų tvarkytoju kopiją savo iniciatyva. Duomenų valdytojui nėra privaloma pateikti Susitarimo dėl su verslu susijusių klausimų, kurie nedaro įtakos su Pagalbiniu duomenų tvarkytoju sudarytos sutarties teisinėms asmens duomenų apsaugos sąlygoms.
20. Jei Pagalbinis duomenų tvarkytojas nevykdo asmens duomenų apsaugos prievolių, pirminis Duomenų tvarkytojas, su kuriuo sudaryta šis Susitarimas, išlieka visiškai atsakingas Duomenų valdytojui už Pagalbinio duomenų tvarkytojo prievolių vykdymą. Tai nedaro įtakos duomenų subjektų teisėms pagal BDAR, ypač Reglamento BDAR 79 ir 82 straipsniuose numatytoms teisėms, Duomenų valdytojo ir Duomenų tvarkytojo, įskaitant Pagalbinių duomenų tvarkytojų atžvilgiu.

VII SKYRIUS
DUOMENŲ PERDAVIMAS Į TREČIĄSIAS VALSTYBES ARBA TARPTAUTINĖMS ORGANIZACIJOMS

21.	Duomenų tvarkytojas asmens duomenis gali perduoti[footnoteRef:1] į trečiąsias valstybes ar tarptautinėms organizacijoms tik gavęs Duomenų valdytojo dokumentais įformintus nurodymus ir laikantis  BDAR V skyriaus reikalavimų. [1:  PASTABA. Nuotolinių prieigų iš trečiųjų valstybių suteikimas prie asmens duomenų, laikomų Europos Ekonominės Erdvės teritorijoje, taip pat laikoma asmens duomenų perdavimu.] 

22.	Jei asmens duomenis trečiosioms valstybėms ar tarptautinėms organizacijoms reikia perduoti pagal Europos Sąjungos ar jos valstybės narės teisės aktus, kurių turi laikytis Duomenų tvarkytojas, nors Duomenų valdytojas nedavė nurodymų Duomenų tvarkytojui tai atlikti, Duomenų tvarkytojas informuoja Duomenų valdytoją apie šį teisinį reikalavimą prieš duomenų perdavimą, nebent tas teisės aktas draudžia perduoti tokią informaciją.
23.	Duomenų tvarkytojas be Duomenų valdytojo dokumentais įformintų nurodymų arba be konkretaus reikalavimo pagal Europos Sąjungos ar jos valstybės narės teisės aktus negali pagal šį Susitarimą: 
23.1.	perduoti asmens duomenis Duomenų valdytojui ar Duomenų tvarkytojui trečiojoje valstybėje ar tarptautinėje organizacijoje;
23.2.	perduoti asmens duomenų tvarkymą Pagalbiniam duomenų tvarkytojui trečiojoje valstybėje;
23.3.	leisti, kad asmens duomenis tvarkytų Duomenų tvarkytojas trečiojoje valstybėje.
24.	Duomenų valdytojo nurodymai dėl asmens duomenų perdavimo į trečiąją valstybę, įskaitant, jei taikoma, asmens duomenų perdavimo į trečiąsias valstybes BDAR V skyriuje nustatytus pagrindai, kuriais Duomenų valdytojo nurodymai yra grindžiami, pateikiami Susitarimo 3 priedo 3.6 papunktyje.
25.	Šis Susitarimas nėra standartinės duomenų apsaugos sąlygos, apibrėžtos BDAR 46 straipsnio 2 dalies c ir d punktuose, ir šalys negali remtis Susitarimu kaip asmens duomenų perdavimo į trečiąsias valstybes ar tarptautinėms organizacijoms pagrindu pagal BDAR V skyrių.

VIII SKYRIUS
PAGALBA DUOMENŲ VALDYTOJUI

21. Atsižvelgdamas į tvarkymo pobūdį, Duomenų tvarkytojas, kiek tai įmanoma, padeda Duomenų valdytojui tinkamomis techninėmis ir organizacinėmis priemonėmis įvykdyti Duomenų valdytojo prievoles atsakyti į prašymus naudotis Duomenų subjekto teisėmis, nustatytomis BDAR III skyriuje. Tai reiškia, kad Duomenų tvarkytojas, kiek tai įmanoma, padeda Duomenų valdytojui, kad Duomenų valdytojas įgyvendintų:
21.1. teisę būti informuotam renkant asmens duomenis iš duomenų subjekto;
21.2. teisę būti informuotam, kai asmens duomenys yra gauti ne iš duomenų subjekto;
21.3. duomenų subjekto teisę susipažinti su duomenimis;
21.4. teisę reikalauti ištaisyti duomenis;
21.5. teisę reikalauti ištrinti duomenis („teisę būti pamirštam“);
21.6. teisę apriboti duomenų tvarkymą;
21.7. prievolę pranešti apie asmens duomenų ištaisymą ar ištrynimą arba duomenų tvarkymo apribojimą;
21.8. teisę į duomenų perkeliamumą;
21.9. teisę nesutikti su duomenų tvarkymu;
21.10. teisę, kad nebūtų taikomi sprendimai, pagrįsti vien automatiniu tvarkymu, įskaitant profiliavimą.
22. Šalys Susitarimo 3 Priede nustato nuostatas, kaip konkrečiai pasireiškia Duomenų tvarkytojo pagalba Duomenų valdytojui, susijusi su Duomenų subjektų teisių įgyvendinimu.
23. Be Duomenų tvarkytojo prievolės padėti Duomenų valdytojui pagal 17 punktą, Duomenų tvarkytojas, atsižvelgdamas į tvarkymo pobūdį ir duomenų tvarkytojui prieinamą informaciją, taip pat padeda duomenų valdytojui užtikrinti:
23.1. Duomenų valdytojo pareigą nedelsiant ir, jei įmanoma, ne vėliau kaip per 72 valandas po to, kai apie tai sužinojo, pranešti apie asmens duomenų saugumo pažeidimą kompetentingai priežiūros institucijai – Valstybinei duomenų apsaugos inspekcijai, nebent asmens duomenų saugumo pažeidimas neturėtų kelti pavojaus fizinių asmenų teisėms ir laisvėms.
23.2. Duomenų valdytojo pareigą nedelsiant pranešti Duomenų subjektui apie asmens duomenų pažeidimą, kai asmens duomenų pažeidimas gali sukelti didelę riziką fizinių asmenų teisėms ir laisvėms;
23.3. Domenų valdytojo pareigą atlikti numatytų asmens duomenų tvarkymo operacijų poveikio duomenų apsaugai vertinimą;
23.4. Duomenų valdytojo pareigą konsultuotis su kompetentinga priežiūros institucija – Valstybinei duomenų apsaugos inspekcijai prieš pradedant duomenų tvarkymą, jei poveikio duomenų apsaugos vertinimas rodo, kad duomenų tvarkymas sukeltų didelę riziką, jei Duomenų valdytojas nesiimtų priemonių tai rizikai sumažinti.
24. Šalys Sutarties 3 Priede nustato tinkamas technines ir organizacines priemones, kurias naudojant duomenų tvarkytojas privalo padėti Duomenų valdytojui, taip pat reikalingos pagalbos apimtį ir mastą. Tai taikoma prievolėms, nurodytoms Susitarimo VII skyriuje.

IX SKYRIUS
PRANEŠIMAS APIE ASMENS DUOMENŲ SAUGUMO PAŽEIDIMĄ

25. Duomenų tvarkytojas, sužinojęs apie asmens duomenų saugumo pažeidimą, nepagrįstai nedelsdamas apie tai praneša Duomenų valdytojui. Duomenų tvarkytojas praneša Duomenų valdytojui, nedelsdamas, bet jokiu būdu ne vėliau kaip per 24 valandas, po to, kai Duomenų tvarkytojas sužinojo apie asmens duomenų saugumo pažeidimą, kad Duomenų valdytojas galėtų įvykdyti Duomenų valdytojo pareigą pranešti apie asmens duomenų saugumo pažeidimą kompetentingai priežiūros institucijai, pagal BDAR 33 straipsnį. 
26. Susitarimo 23.1 papunktyje nurodyta Duomenų tvarkytojo pareiga padėti Duomenų valdytojui pranešti kompetentingai priežiūros institucijai apie asmens duomenų pažeidimą reiškia, kad Duomenų tvarkytojas privalo duomenų valdytojui padėti gauti toliau išvardytą informaciją, kuri, remiantis BDAR 33 straipsnio 3 dalimi, turi būti nurodyta duomenų valdytojo pranešime kompetentingai priežiūros institucijai:
26.1. asmens duomenų pobūdis, įskaitant, jei įmanoma, atitinkamų Duomenų subjektų kategorijos ir apytikslis jų skaičius bei atitinkamų asmens duomenų įrašų kategorijos ir apytikslis skaičius;
26.2. tikėtinos asmens duomenų pažeidimo pasekmės;
26.3. priemonės, kurių ėmėsi ar siūlo imtis Duomenų valdytojas asmens duomenų pažeidimo pašalinimui, įskaitant, jei reikia, priemones, skirtas sušvelninti galimą neigiamą pažeidimo poveikį;
26.4. bet kokia kita reikšminga informacija, kuri yra ar gali būti reikalinga Duomenų valdytojui rengiant pranešimą arba atsakant į papildomus su asmens duomenų saugumo pažeidimu susijusius kompetentingos priežiūros institucijos raštus.
27. Šalys Susitarimo 3 Priede apibrėžia visus elementus, kuriuos turi pateikti Duomenų tvarkytojas, padėdamas Duomenų valdytojui pranešti kompetentingai priežiūros institucijai apie asmens duomenų saugumo pažeidimą. Jei Duomenų tvarkytojas Duomenų valdytojui pateikia ne visą informaciją apie asmens duomenų saugumo pažeidimą arba vėliau paaiškėja papildoma informacija, Duomenų tvarkytojas privalo nedelsdamas, bet ne vėliau kaip per 24 valandas pateikti papildomą pranešimą Duomenų valdytojui, nurodydamas visą trūkstamą informaciją.
28. Duomenų tvarkytojas Duomenų valdytojo prašymu, papildomai prie Susitarimo 26 punkte nurodytos informacijos, pateikia dokumentų, pavyzdžiui, pagrindžiančių atliktus veiksmus, taikytas priemones ar atliktus vidinius patikrinimus ir jų išvadų, kopijas.

X SKYRIUS
DUOMENŲ TRYNIMAS IR GRĄŽINIMAS

29. Pasibaigus asmens duomenų tvarkymo paslaugų teikimui, Duomenų valdytojo rašytiniu pasirinkimu, Duomenų tvarkytojas privalo ištrinti visus asmens duomenis, tvarkomus Duomenų valdytojo vardu, ir patvirtinti raštu Duomenų valdytojui, kad tai padarė arba grąžinti visus asmens duomenis Duomenų valdytojui, Duomenų valdytojo nustatytu formatu, ir ištrinti esamas kopijas, nebent asmens duomenis reikia saugoti pagal Europos Sąjungos ar jos valstybės narės įstatymus.

XI SKYRIUS
DUOMENŲ TVARKYTOJO AUDITAS IR TIKRINIMAS

30. Duomenų valdytojas pats, arba pasitelkdamas kitus asmenis, turi teisę atlikti Duomenų tvarkytojui auditą.
31. Duomenų tvarkytojas Duomenų valdytojui suteikia visą informaciją, reikalingą įrodyti, kad laikomasi BDAR 28 straipsnyje ir Susitarime nustatytų pareigų, ir sudaro sąlygas ir padeda atlikti Duomenų valdytojui ar kitam Duomenų valdytojo įgaliotam auditoriui auditą, įskaitant patikrinimus.
32. Duomenų valdytojo atliekamam Duomenų tvarkytojo ir Pagalbinių duomenų tvarkytojų auditui, įskaitant patikrinimus, taikomos Susitarimo 3 Priedo 3.7 ir 3.8 papunkčiuose nurodytos procedūros.
33. Duomenų valdytojas, pageidaudamas įgyvendinti savo teisę atlikti auditą, privalo apie tai iš anksto, ne vėliau nei prieš 10 (dešimt) kalendorinių dienų, pranešti Duomenų tvarkytojui ir imtis visų įmanomų priemonių siekiant išvengti galimos žalos Duomenų tvarkytojui ir Duomenų tvarkytojo veiklos sutrikdymo.
34. Duomenų tvarkytojas turi teisę nesuteikti leidimo lankytis Duomenų tvarkytojo patalpose, jeigu:
34.1. norintis patekti asmuo nepateikia patikimų įrodymų apie savo tapatybę ir įgaliojimus; arba
34.2. Duomenų tvarkytojas per paskutinius 3 (tris) mėnesius vykdė vidinį arba išorinį Susitarimo vykdymo auditą ar patikrinimą.
35. Duomenų tvarkytojas turi suteikti priežiūros institucijoms, kurios pagal galiojančius teisės aktus turi prieigą prie duomenų valdytojo ir duomenų tvarkytojo įrenginių, arba atstovams, veikiantiems tokių priežiūros institucijų vardu, prieigą prie duomenų tvarkytojo fizinių priemonių tinkamo identifikavimo pateikimui ar atlikti kitus priežiūros institucijų nurodytus veiksmus auditui ar kitam patikrinimui atlikti.

XII SKYRIUS
ATSAKOMYBĖ

36. Vykdytojas, nevykdantis pagal šį Susitarimą prisiimtų įsipareigojimų ar jo vykdymo metu pateikia neteisingus duomenis, pareiškimus ar garantijas, taip pat netinkamai ar ne visa apimtimi vykdydamas šiame Susitarime numatytus įsipareigojimus, padengia Duomenų valdytojas visus nuostolius, kylančius, įskaitant, bet neapsiribojant, iš BDAR, Asmens duomenų apsaugos teisės aktuose numatytų sankcijų.
37. Šalis atleidžiama nuo atsakomybės už Susitarimo neįvykdymą, jei Susitarimas neįvykdytas dėl nenugalimos jėgos, t. y., dėl aplinkybių, kurių Šalis negalėjo kontroliuoti bei protingai numatyti Susitarimo pasirašymo metu, ir negalėjo užkirsti kelio šių aplinkybių ar jų pasekmių atsiradimui. Nenugalima jėga nelaikoma tai, kad Šalis neturi reikiamų finansinių išteklių arba Šalies kontrahentai pažeidžia savo prievoles. Susitarimo neįvykdžiusi Šalis apie nenugalimos jėgos aplinkybės atsiradimą bei jos įtaką Susitarimo įvykdymui privalo pranešti kitai Šaliai nedelsiant.

XIIISKYRIUS
BAIGIAMOSIOS NUOSTATOS

38. Šis Susitarimas  įsigalioja nuo Susitarimo pasirašymo dienos.
39. Abi šalys turi teisę reikalauti, kad Susitarimo sąlygos būtų persvarstytos iš naujo, įsigaliojus naujiems teisės aktams, susijusiems su Susitarimo vykdymu.  
40. Susitarimas galioja visą asmens duomenų tvarkymo paslaugų teikimo laiką. Asmens duomenų tvarkymo paslaugų teikimo laikotarpiu Susitarimas negali būti nutrauktas, jei šalys nėra susitarusios dėl kitų Susitarimo sąlygų, reglamentuojančių asmens duomenų tvarkymo paslaugų teikimą.
41. Jei asmens duomenų tvarkymo paslaugų teikimas yra nutraukiamas, o asmens duomenys ištrinami arba grąžinami duomenų valdytojui pagal Susitarimo 29 punktą ir Susitarimo 3 Priedo 3.4 papunktį, Susitarimas gali būti nutraukiamas bet kuriai šaliai pateikus rašytinį pranešimą.
42. Nedarant poveikio jokioms BDAR nuostatoms, duomenų tvarkytojui pažeidus pareigas pagal šį Susitarimą, Duomenų valdytojas gali nurodyti Duomenų tvarkytojui laikinai sustabdyti asmens duomenų tvarkymą, kol pastarasis laikysis šio Susitarimo arba Susitarimas bus nutrauktas. Duomenų tvarkytojas nedelsdamas informuoja Duomenų valdytoją, jei dėl kokios nors priežasties jis negali laikytis Susitarimo.
43. Duomenų valdytojas turi teisę nutraukti Susitarimą, jeigu:
43.1. Duomenų tvarkytojas iš esmės arba nuolat pažeidžia Susitarimą arba savo įsipareigojimus pagal BDAR;
43.2. Duomenų tvarkytojas nesilaiko privalomo kompetentingo teismo arba kompetentingos priežiūros institucijos sprendimo dėl savo įsipareigojimų pagal Susitarimą arba BDAR.
44. Susitarimas turi pirmenybę prieš bet kokias panašias nuostatas kituose Šalių susitarimuose.
45. Abi Šalys turi saugoti Susitarimą kartu su priedais tiek popierine, tiek elektronine forma. 
46. Kiekviena Šalis paskiria asmenį, atsakingą už Susitarimo vykdymą.

XV SKYRIUS
ŠALIŲ REKVIZITAI, PARAŠAI

	Duomenų valdytojas:
SĮ „Vilniaus atliekų sistemos administratorius“
Kodas 304195262
Adresas Smolensko g. 5, Vilnius
Telefonas 8 650 04949
El. paštas info@vasa.lt
Banko sąskaitos Nr.: LT807300010146988148
AB „Swedbank“, 73000


Direktorė
Robertas Lavinskas

_________________________________
A.V.

	Duomenų tvarkytojas:












_________________________________
A.V.

Susitarimo dėl asmens duomenų tvarkymo
1 priedas

INFORMACIJA APIE ASMENS DUOMENŲ TVARKYMĄ

	[bookmark: _Hlk103071684]Tvarkymo pobūdis ir tikslas
	

	Tvarkymo pagrindas
	

	Tvarkomų asmens duomenų rūšys
	

	Duomenų subjektų kategorijos 
	

	Duomenų tvarkymo trukmė
	

	Tvarkymo operacijos
Nurodykite Tvarkymo operacijas, kurias Duomenų tvarkytojas atliks kiekvienam numatytam Tvarkymo tikslui pasiekti.
	

	Tvarkymo operacijų vieta
Nurodykite visas vietas, kuriose Duomenų tvarkytojas ir Kiti duomenų tvarkytojai tvarkys Asmens duomenis, kiekvienam numatytam Tvarkymo tikslui pasiekti.
	

	Saugojimo reikalavimai 
Jei taikoma, nurodykite Duomenų tvarkytojo tvarkomų Asmens duomenų saugojimo trukmę kiekvienam numatytam Tvarkymo tikslui pasiekti.
	

	Duomenų tvarkymo
Saugumas, rizikos lygis

	Apsaugos lygis nustatomas atsižvelgiant į:
Atsižvelgiant į tai, kad duomenų tvarkymas yra susijęs su [....] duomenų kiekiu, turėtų būti nustatytas „žemas/vidutinis/aukštas“ saugumo lygis.
Duomenų valdytojas turi teisę ir privalo priimti sprendimus dėl techninių ir organizacinių saugumo priemonių naudojimo užtikrinti reikiamą (ir suderintą) duomenų saugumo lygį. 
Duomenų tvarkymo saugumas detalizuotas Susitarimo V skyriuje.













Susitarimo dėl asmens duomenų tvarkymo
2 priedas


INFORMACIJA APIE PAGALBINIUS DUOMENŲ TVARKYTOJUS 


1.	Įgalioti pagalbiniai Duomenų tvarkytojai:

Įsigaliojus Sutarčiai, Duomenų valdytojas leidžia pasitelkti šiuos pagalbinius duomenų tvarkytojus:

	Pavadinimas, vardas, pavardė
	Įmonės kodas / gimimo data arba individualios veiklos numeris
	Buveinės adresas / gyvenamosios vietos adresas
	Duomenų tvarkymo aprašymas

	
	
	
	

	
	
	
	

	
	
	
	




Įsigaliojus Su Susitarimui, Duomenų valdytojas leidžia kitai Šaliai Susitarimo 1 Priedo 1.1 papunktyje nurodytais tikslais pasitelkti šiame Susitarimo priede nurodytus Pagalbinius duomenų tvarkytojus, laikantis Sutarties VI skyriaus reikalavimų. Siekiant pasitelkti minėtus Pagalbinius duomenų valdytojus asmens duomenų tvarkymui kitais tikslais nei tikslai, nustatyti Susitarimo 1 Priedo 1.1 papunktyje, būtinas rašytinis Duomenų valdytojo leidimas. 

2.	Išankstinis pranešimas dėl leidimo suteikimo pagalbiniams duomenų tvarkytojams 
Duomenų tvarkytojas raštu informuoja Duomenų valdytoją apie bet kokius numatomus pakeitimus, susijusius su Pagalbinių duomenų tvarkytojų pasitelkimu ar pakeitimu ne vėliau kaip prieš 5 darbo dienas, raštu, tokiu būdu Duomenų valdytojui suteikiant galimybę prieštarauti tokiems pakeitimams iki atitinkamo(-ų) Pagalbinio(-ų) duomenų tvarkytojo(-ų) pasitelkimo. 

___________________








Susitarimo dėl asmens duomenų tvarkymo
3 priedas

NURODYMAI, KAIP TVARKYTI ASMENS DUOMENIS 

1.    Duomenų tvarkymo nurodymas
 
Duomenų tvarkytojas Duomenų valdytojo vardu asmens duomenų tvarkymo metu atlieka šiuos veiksmus:

[....]

[bookmark: part_8a1a33364b1243008b2c2cfe99f01517][bookmark: part_6dc9078db49f462e88936a1450bbe1d8]2.   Duomenų tvarkymo saugumas
Nurodymai dėl duomenų tvarkymo saugumo detalizuoti šio Susitarimo 1 Priede ir V skyriuje.

Pagalba Duomenų valdytojui
Duomenų tvarkytojas, kiek tai įmanoma ir atsižvelgiant į toliau nurodytą pagalbos sritį bei apimtį, padeda Duomenų valdytojui: 
 
1. Duomenų subjektų prašymai turi būti nepagrįstai nedelsiant, bet ne vėliau nei 5 darbo dienas nuo prašymo gavimo, persiųstas Duomenų valdytojui.
2. Atsakymai Duomenų subjektams turi būti parengti pagal Duomenų valdytojo nurodymus.
3. Įvykus asmens duomenų saugumo pažeidimui, Duomenų tvarkytojas informuoja Duomenų valdytoją, pateikdamas informaciją apie: asmens duomenų pobūdį, įskaitant, jei įmanoma, atitinkamų Duomenų subjektų kategorijas ir apytikslį jų skaičių bei atitinkamų asmens duomenų kategorijas ir apytikslį skaičių; tikėtinos asmens duomenų pažeidimo pasekmės; priemonės, kurių ėmėsi ar siūlo imtis Duomenų valdytojas dėl asmens duomenų pažeidimo, įskaitant, jei reikia, priemones, skirtas sušvelninti galimą neigiamą pažeidimo poveikį; bet kokia kita reikšminga informacija, kuri yra ar gali būti reikalinga Duomenų valdytojui rengiant pranešimą arba atsakant į papildomus su asmens duomenų saugumo pažeidimu susijusius kompetentingos priežiūros institucijos raštus 
4. Duomenų valdytojo prašymu Duomenų tvarkytojas pateikia Pagalbinio duomenų tvarkytojo asmens duomenų saugumo pažeidimų žurnalo išrašą elektroniniu formatu per 3 darbo dienas.
 
[bookmark: part_0712ec39d0354db19dab0a094ab81f54]4. Duomenų saugojimo laikotarpis/duomenų trynimo procedūros
Asmens duomenys saugomi Sutarties galiojimo laikotarpiu, po to Duomenų tvarkytojas turi grąžinti arba ištrinti asmens duomenis, priklausomai nuo rašytinio Duomenų valdytojo pasirinkimo.
 
5. [bookmark: part_f91e5005341b41a9aa985f2afa4b6886]Duomenų tvarkymo vieta 
Duomenų tvarkymo vieta nurodoma šio Susitarimo 1 Priede.

6. Nurodymai dėl asmens duomenų perdavimo į trečiąją valstybę ar tarptautinėms organizacijoms
Duomenų tvarkytojas asmens duomenis gali perduoti į trečiąsias valstybes ar tarptautinėms organizacijoms tik gavęs Užsakovo dokumentais įformintus nurodymus ir laikantis BDAR V skyriaus reikalavimų.
Jei Duomenų valdytojas nenurodo Susitarime arba vėliau nepateikia dokumentais pagrįstų nurodymų dėl asmens duomenų perdavimo į trečiąją valstybę ar tarptautinėms organizacijoms, Duomenų tvarkytojas neturi teisės atlikti tokį perdavimą pagal šį Susitarimą.
[bookmark: part_db67e461bab24b448412d29fdfd4d8a4]
7. Procedūros, skirtos Užsakovo atliekamiems Vykdytojo asmens duomenų tvarkymo auditams, įskaitant patikrinimams vietoje

Duomenų valdytojas Susitarimo galiojimo laikotarpiu gali atlikti Duomenų tvarkytojo auditą šio Susitarimo XI skyriuje nustatyta tvarka. 
 
8. [bookmark: part_dcfad8d2ffcb48a1a7b19eda1020738e]Procedūros, skirtos Pagalbiniam duomenų tvarkytojui atliekamų asmens duomenų tvarkymo auditams, įskaitant patikrinimams vietoje

Duomenų tvarkytojas Susitarimo galiojimo laikotarpiu Duomenų tvarkytojo lėšomis gauna iš nepriklausomos Duomenų valdytojas paskirtos trečiosios šalies auditoriaus ataskaitą apie tai, kaip duomenų tvarkytojas laikosi BDAR reikalavimų, galiojančių Europos Sąjungos ar jos valstybės narės duomenų apsaugos nuostatų ir Sąlygų.
Auditoriaus ataskaita nedelsiant turi būti pateikta susipažinimui Duomenų valdytojui. Duomenų valdytojas gali užginčyti ataskaitos apimtį ir (arba) metodiką ir tokiais atvejais gali paprašyti atlikti naują auditą pagal pakeistą taikymo sritį ir (arba) kitokią metodiką.
Remdamasis tokio audito rezultatais, Duomenų valdytojas gali paprašyti imtis papildomų priemonių, kad būtų užtikrinta atitiktis BDAR reikalavimams, galiojančių Europos Sąjungos ar jos valstybės narės duomenų apsaugos nuostatoms ir Sąlygoms.
Be to, Duomenų tvarkytojas arba Duomenų tvarkytojo atstovas turi teisę patikrinti vietas, įskaitant atlikti jų fizinę apžiūrą, kuriose Pagalbinis duomenų tvarkytojas tvarko asmens duomenis, įskaitant fizines priemones, taip pat sistemas, naudojamas ir susijusias su duomenų tvarkymu. Toks patikrinimas atliekamas tada, kai Duomenų tvarkytojas mano, kad to reikia.
Tokių patikrinimų dokumentai nedelsiant pateikiami Duomenų valdytojui susipažinti. Duomenų valdytojas gali užginčyti ataskaitos apimtį ir (arba) metodiką ir tokiais atvejais gali paprašyti atlikti naują auditą pagal pakeistą taikymo sritį ir (arba) kitokią metodiką.
				___________________

